Patagonia

A Patagonia a l'è 'na regiôn geografica scitûâ inte l'estremo sûd de l'America do Sûd.

 Geografia 
A comprende tæritöi in Argentinn-a (Patagonia Orientâ) e in Cile (Patagonia Oçidentâ). A vegne diviza in quelle dôe pârti da-e Andes, che mârcan o confin tra i doî stati.

A g'ha 'na sûperfiçie totâle de 787.000 km2.

Scibben geografficamenti i confîn settentrionæ son marcæ into paralello 41,5º S e o sciûmme Colorado, Argentinn-a e Cile dêuvian regoe diverse pe fissâ l’estenscion de tære patagoniche.

 Popolassion 
A popolassion da Patagonia argentinn-a a l'è de 1.738.251 abitanti, e quella da Patagonia cilenn-a de 205.456 abitanti.

 Stöja 
A paròlla "Patagonia" a vegne da "patagones", o nomme co-o quæ i conquistatoî spagnòlli ciamâvan i aboriggini da còsta atlantica de ‘sta region. Se pensa che quello nomme o se deive a che quelli òmmi ëan ærti e gh'aivan i pê molto grendi. Se dixe ascì che quello termine o vegne da-o gigante Pataghon, personaggio de 'n romanzo spagnòllo.

Questa region a no l'è stæta abitâ da l’òmmo gianco scinn-a çirca o 1880, quande Argentinn-a e Cile han finîo l’espedission de conquista de ‘sto tæritöio.

 Tûriximo 
O tûriximo o l'è molto svilûppòu in tûtti doî Pàixi. I prinçipæ pòsti tûristichi son:

In Argentinn-a:
 Bariloche, e o Parco Naçionâ Nahuel Huapi.
 El Calafate e o Parco Naçionâ Los Glaciares, con l'imponente giassä Perito Moreno.
 Puerto Madryn e Trelew, e l'avvistamento de balenn-e.
 A çittæ de Ushuaia, co-o Parco Naçionâ Tæra do Feugo e o Canâ de Beagle.
 Esquel e o lago Puelo.

In Cile:
 Parco Naçionâ Torres del Paine
 Punta Arenas
 I fiordi
 Puerto Montt e i lâghi.

 Galerîa d'inmagine 

 Atri progetti 

 Colegaménti esterni 





Categorîa:Argentinn-a
Categorîa:Cile
Categorîa:Geografia de l'America do Sud‎